  Виталий Пронин Эгра Гидъёсты шулдырто сяськаос Чылкытлыкез, чеберез туж чакласа возё «Чутырский» хозяйстволэн Чемошур фермаысьтыз пудо утисьёс.Синъёс озьы ик шумпото, «Рассвет» огазеяськонысь Мазьги но «Зуринский агрокомплекс» огазеяськонысь Зура фермаосы пырыку. Таӵе йылпумъянъёс лэсьтӥз ёросын нимысьтыз кылдытэм комиссия.Ёрос администрациысь гурт хозяйствоя управление фермаос пӧлын вожвылъяськон арлы быдэ радъялля. Соин но ёросысь тросаз гидъёс котырын сяськаос будо, отын быдэсъясько чылкытлыкъя куронъёс, пудо утисьёслы ужаны но шутэтскыны луонлыкъёс кылдытӥсько.Пичи Пурга Воршудлэн кылдэмез - выль синмын Ёрос библиотекаысь но ёрос культура юртысь специалистъёс «Воршудлэн кылдэмез - выль синмын» проект дасязы.Уженызы пыриськизы Россиысь пичи городъёслэн но гуртъёслэн культуразылы сӥзем одӥгаз проектэ но 700 сюрс манет грант утӥзы. Табере проектсэс улонэ пыӵатон борды гижысь-пиньысь басьтӥськизы. Пурга выжыослэсь кытысь но ку потэмзэс, вашкала удмуртъёслэсь пӧйшурамзэс, чорыгамзэс, инкуазен огкылысь улэмзэс эскеронэ пыриськозы нылпиос но. Нош вуоно арын тулыс ортчыны кулэ фестиваль: пичи пургаос куное витё выжыоссэс - Эгра ёросысь Пурга гуртын улӥсьёсты.Кияса Ӵошен дасяськизы! «Юртты пиналэз школае дасяны» ужрадлы йылпумъянъёс лэсьтэмын. Гуртоос ёрос администрацие толэзь ӵоже вайылӥзы нылпи дӥсь, пыдкук, тетрадь-ручка. Ваньмыз та 206 семьяысь пиналъёслы юрттэт луиз. Со сяна, быдэн 1 сюрс манетэн басьтӥз 27 семья, 4-ысьтыз нылпиослы ӵыжак-выль дӥсь висъямын. 1-тӥ классэ вамыштӥсьёслы ручка-тетрадьёс люкылэмын выль дышетскон арлы сӥзем линейкаосын.Атабайысь трос нылпиё семьяосысь 1-тӥ классэ вамыштӥсь пиос но нылъёс кузьым басьтӥзы Кун Кенешлэн депутатэзлэсь Андрей Шутовлэсь. Вотка Таза город Городын но ёросын улӥсьёс мыло-кыдо пыриськизы ГТО-ез улӟытонлы сӥзем «Таза город» ужрадэ.Татын пыр-поч мадизы, кытын но ку луэ сётыны ГТО-лэсь куронъёссэ. Вазенгес ни кужымзэс эскеризы 300 пала ветеранъёс но ог 1 сюрс школьникъёс. Пӧлысьтызы кыкез зарни значок басьтӥзы. Табере таослэн радъёссы уката паськытазы. «Таза город» ужрад дыръя ёзвиоссэс эскеризы студентъёс но ужась егитъёс. Стартэ озьы ик потӥзы городлэн йырыз Владимир Перевозчиков но солэн воштӥсьёсыз!Воткаын спортэн эшъяськисьёслы ӟечесь луонлыкъёс кылдытэмын. Кылем арын гинэ отын ӵыжак-выль 2 площадкаос усьтэмын. Туэ июле тупатъян ужъёс йылпумъямын «Знамя» стадионын. Та сяна но ёзвиосты кыдатонъя комплексъёс вань.Шаркан Суредаськизы - кузьым басьтӥзы Ёросын улӥсьёслы нош ик муг шедиз нылпиосынызы данъяськыны, табере - суредаськыны быгатэменызы.Шаркан палъёсысь 17 нылпиос пыриськизы Россиын ялэм «Мон суредасько нылпиослэсь правооссэс утёнъя уполномоченноез» вожвылъяськонэ. Пӧлысьтызы 2-ез - Быгы школаысь Елизавета Васильева но Даниил Гурьянов - вормисьёс пӧлы шедизы. Соос пусъемын данъян грамотаосын но кузьымъёсын.Сӥлы карон ужрад ортчиз Удмурт Республикалэн Тӧроезлэн резиденцияз. Отчы пыриськиз элькунысьтымы нылпиослэсь правооссэс утёнъя оскем мурт Ольга Авдеева.Дэбес Ас пал адямизэс уг вунэто Сибирь трактлэн историезлы сӥзем музейын ужасьёс басьтӥськизы ас пал адямизылэсь, радиоын ужам журналистлэсь, писательлэсь М. Гаврилова-Решитьколэсь котырзэ люкан борды. Экспонатъёс пӧлын - Милитина Васильевналэн уно рукописьёсыз, туспуктэмъёсыз, ужан магнитофонэз, шляпаез но трос мукетыз. Та пӧлысь тросэз возьматэмын луозы М. Гаврилова-Решитькоез Дэбесын буре ваён ужрадын 25-тӥ сентябре. Солы 5-тӥ сентябре 80 арес тырмысал.Глазов Выль нимын ульча Олег Поскрёбышев кылбурчилэсь нимзэ табере нуллоз Глазовысь одӥгез аллея.Элькунмылэн уйпал городаз улӥсьёс туж данъясько, Удмуртиысь калык кылбурчи пединститутазы дышетскиз шуыса. Аллеяез солэн нимыныз пусъён нунал но зэмос праздниклы пӧрмиз. Сӥё-дано ужрад ортчиз таяз арня вискын. «Россия» культурая центр азьын чузъяськизы кылбурчилэн чуръёсыз. Глазовын улӥсьёс но куноос озьы ик бадӟым тунсыкен кылзӥзы кылбурчилэсь магнитофон вылэ гожтыса кельтэм куаразэ.Яр Мунчолы ёрмо Ёрослэн йырыз Тамара Уткина нимысьтыз саклык висъя калыклэсь мылкыдзэ кылзонлы, юанъёссылы валэктон сётонлы.Адямиослэн сюлмаськонъёссы, котькытын сямен ик, огвыллемесь: сюресъёс уродэсь, сиён-юонлы дунъёс будо, кыдёкысь гуртъёсы уг ветло автобусъёс. Сӥзьыл вуэмъя сад-бакча возисьёс куректо: кытчы кароно куасьмем, ярантэм луэм писпуосты но куакъёсты - тылпу кысӥсьёс соосты сутыны уг лэзё. Таослы Т. Уткина дэмлаз жуг-жаг поттонэн вырись организациосын огкыл гожтыны.Ярын улӥсьёс ӝожтӥсько, каргуртын мунчо уг ужа шуыса. Али сюлмасько азьвыл мунчоез выльысь усьтон сярысь."УД" Теги: ёросъёс иворъёс  